Маскоўскі дзяржаўны будаўнічы ўніверсітэт

Маскоўскі дзяржаўны будаўнічы ўніверсітэт () — расійскі нацыянальны даследчы ўніверсітэт у горадзе Масква.

Універсітэт быў заснаваны ў 1921 годзе як Маскоўскі практычны будаўнічы інстытут. У 1932 годзе на аснове Маскоўскага практычнага будаўнічага інстытута быў створаны Маскоўскі інжынерна-будаўнічы інстытут (МІБІ) з рабфакам пры ім. У 1935 годзе інстытуту было прысвоена імя Валяр’яна Куйбышава. У 1993 годзе МІБІ быў перайменаваны ў Маскоўскі дзяржаўны будаўнічы ўніверсітэт, а ў 2009 годзе МДБУ быў прысвоены статус нацыянальнага даследчага ўніверсітэта.

 Спіс інстытутаў 
У сваім складзе ўніверсітэт мае наступныя інстытуты:
 Інстытут будаўніцтва і архітэктуры
 Інстытут гідратэхнічнага і энергетычнага будаўніцтва
 Інстытут дыстанцыйнай адукацыі
 Інстытут фундаментальнай адукацыі
 Інстытут экалагічнай інжынерыі і механізацыі
 Інстытут эканомікі, кіравання і інфармацыйных сістэм у будаўніцтве
 Філіял у Мыцішчах

Катэгорыя:Універсітэты Масквы
Катэгорыя:Архітэктурна-будаўнічыя ВНУ Расіі
Катэгорыя:Вышэйшыя тэхнічныя навучальныя ўстановы Расіі
Катэгорыя:1921 год у Маскве
Катэгорыя:Нацыянальныя даследчыя ўніверсітэты Расіі